text: escabetx | Les nostres cuinetes
  3 Agost 2014 3 Agost 2014 / carme_bultó	/ 1 comentari
  Ideals per un àpat d'estiu. Amb pa amb tomàquet i una amanida, ho tenim enllestit. Podem fer-la un parell de dies abans.
  1 kg de sardines – 1/2 l oli oliva suau – 100 ml vinagre blanc – 100 ml de vi blanc o aigua – Pebre negre (boletes) – 2 fulles de llaurer – Pebre vermell dolç -Pebre de cayena (2) – Pela d'una taronja – 1/2 kg farina ( per arrebossar) – 2-3 dents d'all – 1 ceba tallada a juliana
  Netejo les sardines, traient el cap i els budells i rentant be, esbaldint amb dos o tres aigues. Les deixo que s'escorrin bé.
  Salo i enfarino les sardines, retirant l'ecxés de farina. Les fregeixo amb una part de l'oli i les reservo en una cassola o safata fonda (que es on s'escabetxaran) . No cal que siguin x anar al foc, però tampoc de plàstic.
  El poso en una paella i quan esta calent hi tiro els alls, abans que s'enrosseixin hi tiro la ceba tallada a juliana. Seguidament hi escampo les fulles de llaurer, els grans de pebre negre, el pebre de cayena (1 ó 2, sempre segons lo picantetes que les vulgui). Quan la ceba comença a agafar color i afegeixo el pebre vermell, remeno i hi tiro el vinagre (tinc cura perque el vingre al posar-lo en oli molt calent, fa un efecte una mica "espectacular" amb molt de soroll y una gran ebullició, per això ho faig fora del foc) ho torno a posar al foc i quan el vinagre s'ha evaporat i afegeixo el vi blanc i/o l'aigua i ho deixo bullir uns 6 minuts.
  En acabat, aquest oli amb la ceba i el vinagre i les espècies l'escampo per sobre de les sardines de manera que quedin cobertes. Si he fet curt de liquid , torno a repetir lo del oli, sense posar ni ceba ni alls.
  Na cal tenir-les a la nevera. Aguanten molt bé. Penseu que l'escabetx es una manera que tenien antigament la gent per poder guardar el menjar. Podem escabetxar moltes viandes com per exemple el barat, el pollastre, el conill, la tonyina fresca, els musclus, etc.